Na temelju članka 30. Statuta Općine Sokolovac („Službeni glasnik Koprivničko-križevačke županije“ 5/13) Općinsko vijeće Općine Sokolovac na 3. sjednici održanoj 11. kolovoza 2017. donijelo je

**ODLUKU**

**o davanju suglasnosti na obvezu osiguranja proračunskih sredstava za sufinanciranje realizacije EU projekta aglomeracije Koprivnica**

Članak 1.

Utvrđuje se da postoji interes i obveza Općine Sokolovac za realizacijom Projekta izgradnje vodnokomunalne infrastrukture aglomeracija Koprivnica za sufinanciranje iz fondova Europske unije, koji će donijeti koristi građanima Općine Sokolovac putem povećanog životnog i komunalnog standarda, podizanje razine zaštite okoliša od štetnih utjecaja ispuštanja otpadnih voda i podizanja razine zaštite ljudskog zdravlja od negativnih učinaka bilo kakvog zagađenja vode namijenjene za ljudsku potrošnju putem osiguranja njezine čistoće i stanja koje ne šteti ljudskom zdravlju.

Članak 2.

Prihvaća se obveza osiguranja proračunskih sredstava za sufinanciranje Projekta izgradnje vodnokomunalne infrastrukture aglomeracija Koprivnica za sufinanciranje iz fondova Europske unije sukladno prilogu ove Odluke.

Konačan iznos sredstava utvrdit će se po konačnom prihvaćanju aplikacije Projekta izgradnje vodnokomunalne infrastrukture aglomeracija Koprivnica za sufinanciranje iz fondova Europske unije i bit će predmetnom posebne odluke.

Članak 3.

Ova odluka stupa na snagu danom donošenja, a objavit će se na oglasnoj ploči Općine Sokolovac i na www.sokolovac.hr.

OPĆINSKO VIJEĆE

OPĆINE SOKOLOVAC

KLASA: 325-01/17-01/01

URBROJ: 2137/14-17-1

Sokolovac, 11. kolovoza 2017.

PREDSJEDNIK:

Darko Pehnec, ing.agr.